Lav et referat af nedenstående tekst:

Tekst:
Hospicet KamillianerGaarden på Kastetvej i Aalborg centrum har længe gået med ombygningsplaner. Sammen med sundhedsministeriet har hospicet besluttet at udvide fra 12 til 15 pladser i et projekt på 7,5 millioner kroner. Nu har hospicet arvet knap seks millioner kroner, og det har fået KamillianerGaardens bestyrelse til at overveje at sælge og bygge nyt. - Det vil give nogle helt andre muligheder end dem vi har i dag. Vi er glade ved at være inde i byen, og det kan også være, at vi skal fortsætte med at være der, men det vil give mere luft og mere rum både indvendigt og udvendigt, siger bestyrelsesformand Mogens Nørgaard. Der er allerede en interesseret køber af KamillianerGaardens bygning. Nu mangler der bare en byggegrund. - Det er et godt spørgsmål, hvor det bliver. Nogle vil helst være i naturen og andre i byen, men i øjeblikket afsøger vi Aalborg for at finde en grund. Om det bliver i kanten eller inde i midten. Det ved vi ikke endnu, siger Mogens Nørgaard.

Referat:
KamillianerGaardens Hospice i Aalborg har arvet et millionbeløb. Det får bestyrelsen til at øjne muligheden for nybyggeri.